Հայկ[ական] Բարեգ[ործական] Ընդհ[անուր] Միութիւնը ծնաւ Գահիրէի մէջ 1906 Զատիկին. այս տողերը գրողը, որ մօտէն տեղեակ է Միութեան կազմութեան պարագաներուն, եւ հիմնադիրներուն ներքին տրամադրութեանցը եւ յետին մտքերուն, այսօր պարտականութիւն կը համարէ ըսել իր գիտցածները, որպէսզի Արտասահմանի գաղութներուն եւ մասնաւորաբար տաճկահայ գաւառներու հայութիւնը գիտնայ ամէն բան, եւ այդ գիտնալէն վերջ ուզած ճամբան ընտրէ։